text: Трима надзиратели с успех на състезание по полицейска стрелба – pz-info
  Успех на турнир по полицейска стрелба за служители на пазарджишкия Затвор. Състезанието се проведе на 13 ноември на стрелковия комплекс в село Лозен, под патронажа на заместник-министъра на правосъдието проф. Н.Проданов. В него участваха всички териториални служби на Главна дирекция "Изпълнение на наказанията" при Министерството на правосъдието от страната.
  За пореден път оспорваната надпревара при трите стрелкови упражнения беше спечелена отборно от представителите на пазарджишкия затвор в състав: инспектор Димитър Петров, младши-експерт Русчо Русчев и младши инспектор Ели Минева. Освен призовото място в отборното класиране двамата мъже заеха второ и трето място, а дамата трето място в класирането съответно при мъже и жени.